ગુરુવારે સુપ્રીમ કોર્ટે સમલૈંગિકતા પર ઐતિહાસિક ચુકાદો આપતા કહ્યું કે સહમતિ સાથેના સમલૈંગિક સંબંધો ગુનો નથી. સાથે જ સુપ્રીમ કોર્ટે કહ્યું કે પ્રાઈવસી દરેક વ્યક્તિનો અધિકાર છે અને તેમાંથી કોઈને પણ વંચિત ન રાખી શકાય. ભારતમાં જ્યાં સમયે-સમયે કોઈને કોઈ સેલિબ્રિટી આ મુદ્દે દબાયેલ અવાજે વાત કરતા આવ્યા છે તો દુનિયાના કેટલાય દેશમાં સેલેબ્સે ખુલીને સ્વીકાર કર્યો છે. એપ્પલના સીઈઓ ટિમ કુક હોય કે પછી આયરલેન્ડના પીએમ લિયો વારાડકર, આ તમામ લોકોએ પોતે સમલૈંગિક હોવાનો સ્વીકાર કરતા સંકોચ ક્યારેય નહોતો અનુભવ્યો. તો આવા જ સમલૈંગિક સેલિબ્રિટિ પર એક નજર નાખીએ.